جوف خنافري ولا غار خنافري لفرانصاوية   نليزية   هيا واحد ليصباص واسع على شكل تجويفة فوسط لوجه واللي كاينة فوق لحفرا الفمية بين لوربيطات لعينينية هوا موهيم فالتنفوس الشمان ولايني حتا الدوقان النطقان اللي كايتعتابرو تانويين فلخدمة ديالو كاع الناس عندهوم جوج ديال الجوفات لخنافرية واحد فليمن ولاخر فليسر مفرقين بواحد اللامة عضمية سميتها فراقة خنافرية أولا سيبتوم خنافري تقطيعة جبهية دلوجه كاتوري الجوف لخنافري لاناطومي لجوف لخنافري داير بحال شي بيت فيه ربعة لحيوطا لي كايتكونو من كادر عضمي لكورنيتات فهاد لجوف كاينين جوج فتحات وحدا قدامية سميتها التقبة لبوعويدوشكلية هي اللي كاطل على التقبات ديال النيف لورانية كاطل على الشكوانة اللي هيا واحد لفتحة كاتربط بين الجوف لخنافري لحلقوم الا بغينا نوصفو الجوف بلمزيان غادي نقولو عليه باللي فيه حيط فوقاني السقف حيط تحتاني الرا اللي هوا نيت لفرصادة لفوقانية ديال اللها حيط جنبي براني حيط وسطاوي دخلاني واللي هوا نيت السيبطوم لخنافري لكادر لعضمي ديال الجوف لخنافري لفر اقة لخنافرية أولا السيبطوم لخنافري هيا لامة عضموكارتيلاجية كاتكون من تلاتة ديال لبياسات جوج عضومة لقومير اللامة لعمودية ديال ليتمويد زيد عليهوم لكارتيلاج السيبطالي هوا اللي هاز النيف وكايعطي ليه لفورمة ديالو رد لبال لكارتيلاج السيبطالي الا مكاينش ولا تديفورما فشي تهريسة ديال النيف كايتعتابر موشكيلة خايبة سيرتو فلجانيب التزويني ديال بنادم اللي صعيب باش يتقاد السيبطوم لخنافري لحيط لتحتاني كايتكون من اللها لقاسح وفيه جوج عضومة هوما لبروصيص اللهاوي ديال لعضم لماكسيلاري فالتلتين القداميين التلت اللي باقي كايتكون من لبلاكة لؤفقية ديال لعضم اللهاوي هاد لحيط متقوب بواحد لقناة كادوز لعصب لخنفرواللهاوي ولأرتير اللهاوية لكبيرة لحيط الجنبي هوا اللي معقد فهاد لحيوطا حيت كايتكون من ستا ديال لبياسات عضمية عضم ماكسيلاري عضم دمعاوي متاهة غربالية لعضم لغربالي بلاكة عمودية ديال لعضم اللهاوي لبروصيص الجناوحي ديال لعضم السحتليلي لخفاشي ترجمة دلكلمات لعلمية بلفرانصاوية رد لبال مكايناش شي ترجمة متافقين عليها صحاب التخصوص الناطقين باللغة لمغريبية شوف واش كاين شي حل حسن من هادا لوربيطات لعينينية   فراقة خنافرية   سيبطوم خنافري   لامة   كورنيتات   الرا مصطلح كايتخدم فلمدون لمغريبية لقديمة بحال مراكش تارودانت الصويرة وكايعني لعكس ديال السقف أرضية  حلقوم  بوعويدوشكلية  الشكوانة  لقومير  لعضم لغربالي   لعضم السحتليلي   لبروصيص الجناوحي   عيون لكلام تصنيف أناطوميا تصنيف طب